RIIGI- JA PIIRKONNAINFO    Saarestik. Atlandi ookeanis asuvasse Kanaari saarestikku kuulub 7 suuremat ja 6 väiksemat saart. Aafrika mandrist jäävad lähimad neist kõigest 100 km kaugusele, Mandri-Hispaaniast asuvad nad rohkem kui 1100 km kaugusel. Suurima pindalaga saar on Tenerife (2000 km²), millele järgnevad Fuerteventura (1660 km²), Gran Canaria (1533 km²), Lanzarote (846 km²), La Palma (708 km²), La Gomera (368 km²) ja El Hierro (269 km²).   Administratiivne kord . Kanaari saared kuuluvad Hispaania Kuningriigi koosseisu, kuid moodustavad omaette autonoomse piirkonna. Administratiivselt jagunevad saared kaheks provintsiks:  Gran Canaria provintsi kuuluvad Fuerteventura, Gran Canaria ja Lanzarote. Pealinn on Las Palmas.  Tenerife provintsi kuuluvad Tenerife, La Palma, La Gomera ja El Hierro. Pealinn on Santa Cruz de Tenerife.   Rahvaarv . Kanaari saartel elab  kokku 1,65 miljonit püsielanikku, saari külastab aastas üle 8 miljoni turisti. Turism on ka saarte tähtsaim majandusharu. Suurima rahvaarvuga saar on Gran Canaria (716 000 el.) ja väikseima rahvaarvuga El Hierro (8350 el.)   Keel : hispaania, turismikeskustes räägitakse ka inglise ja saksa keelt, kuigi teenindajad eelistavad hispaania keelt kõikidel teistele.   Usk : roomakatolik   Ajavahe . Kanaari saartel on aeg 2 tundi Eesti ajast taga.   Elekter : elektripinge on 125 V ja 220 V. Palume pöörata tähelepanu vannitubades olevatele juhenditele.   Helistamine . Telefoniautomaatide laialdane võrk võimaldab ühendust saada mis tahes maakera paigaga. Taksofonides kasutatakse 10-, 20- ja 50-sendiseid ning 1- ja 2-euroseid münte. Taksofonist helistamine on odavam kui helistamine hotelli telefonilt. Tariife on kaks: kell 8-20 (kallim) ja 20-8 (odavam). Rahvusvaheline kood Hispaaniast helistamisel on 07. Helistades  Eestisse tuleb valida: 07-372 + linna kood + abonendi telefoninumber. EMT, Elisa ja Tele2 taskutelefonid töötavad.   Raha . Hispaania rahaühik on euro. Ringluses on pangatähed nominaaliga 5, 10, 20, 100, 200 ja 500 eurot ja mündid väärtusega 1, 2, 5, 10, 20, 50 senti ning 1 ja 2 eurot. Vahetuskurss 1 euro = ca 15.65 krooni. Raha vahetavad kõik pangad ja vahetuspunktid, samuti (ainult madalama kursiga) enamik hotelle, turismiagentuure ja restorane. Kõige parem on raha vahetada pangas.  Enamikus hotellides ja restoranides saab maksta krediitkaardi või reisit ekkidega. Eurosid saab osta kõikidest Eesti pankadest ja rahavahetuspunktidest. Rahvusvahelised krediitkaardid nagu Visa, EuroMaster jne. on aktsepteeritud. Samuti on piisavalt sularahaautomaate, mis aktsepteerivad nii krediit- kui deebetkaarte.   Viisa . Eesti kodanikule on Hispaania viisavaba, lubatud on siseneda kehtiva passi või isikutunnistusega. Pass peab kehtima 3 kuud pärast reisi lõppu. Punase vene passi ja  halli välismaalase passi omanikud peavad Tallinnas Saksa saatkonnas taotlema viisa. Taotleja peab ise kohale minema. Vajaliku info leiate Hispaania saatkonna kodulehelt. Pass peab kehtima 3 kuud pärast reisi lõppu.  Eesti Vabariigi Suursaatkond Hispaanias:  Suursaadik Hr. ANDRES RUNDU  Calle Claudio Coello 91  1D Madrid 28006  Hispaania  tel. (34 91) 426 16 71  faks (34 91) 426 16 72  e-mail: Embassy.Madrid@mfa.ee  http://www.estemb.es/